STIMATE DOMNULE PREŞEDINTE AL ACADEMIEI ROMÂNE 


Info: Preşedinţia României 
Parlamentul Românie 
Guvernul României 
Patriarhia României 


Mă numesc George Liviu Teleoacă şi ca cercetător cu numeroase descoperiri în domeniul 
semioticii, vă semnalez faptul că în Academia Română nu există un regulament pentru valorificarea 
descoperirilor din domeniile culturii, deşi, din perspectiva lingvisticii, ele erau aşteptate cel puțin din 
anul 1977, când dr. Maria Iliescu a pus în evidenţă necesitatea unor înnoiri metodologice şi teoretice 
pornind de la studiul cuvintelor româneşti de substrat cu iradiere europeană (SCL Nr. 2/1977). 

Au trecut de atunci aproape 40 de ani, perioadă în care mai ales autorii străini din domeniul 
lingvisticii, dar și din domenii conexe, au pus în circulație noi teorii în pas cu explozia 
informațională preferând să urmeze metodologia transdisciplinarităţii, prima care poate susține 
înțelegerea holistică a lumii contemporane prin unitatea cunoașterii. Faţă în față cu reuşitele 
înregistrate pe plan internațional, trebuie să constatăm că lingvistica noastră va putea valorifica la 
cote înalte actualul boom informaţional, dacă şi numai dacă va pune accentul pe complexitatea 
conexiunilor sale cu domenii cum sunt arheologia, antropologia, etnografia, mitologia, geografia etc. 
Or, în abordarea sistemelor complexe metodologia consacrată este transdisciplinaritatea. 

Ca urmare, la nivelul Academiei şi al Universităţii trebuie statuat, în mod explicit, necesarul 
spirit transdisciplinar, fără de care nici unul din institutele noastre nu mai poate ţine pasul cu saltul 
realizat în această manieră pe plan internațional. Reușitele domnului Basarab Nicolescu, care 
conduce la Paris Institutul de Cercetări Transdisciplinare, se cer a fi transpuse în modul de lucru al 
Academiei Române, pentru ca sincron cu cercetarea mondială să putem onora multele datorii, pe 
care le are cultura română față de cultura universală. 

Doar sugerate, cu distincția-i specifică, de Papa Ioan Paul al II-lea în cadrul vizitei sale din 7-9 
mai 1999, obligațiile culturii româneşti au fost punctate parțial de Nicolas Sarkozy în alocuţiunea sa 
din 4 februarie 2008, pe care a rostit-o în faţa Camerelor reunite ale Parlamentului cu participarea 
corpului diplomatic din Bucureşti, când a făcut apel la vocea distinctă a României, la puterea noastră 
de a gândi și la inventivitate, la bogăţia identitară, la încrederea în sine, la ambiţii înalte etc. 

Asemenea apeluri ne sunt adresate şi în prezent de alte personalități ale culturii internaționale, 
fiindcă România este cea care păstrează fundamentele culturii europene, aşa cum indică și 
numeroasele rezultate ale cercetărilor din ultimii 20-30 de ani, finalizate şi chiar reconsolidate de 
mari personalități ale domeniului ca Igor D'iakonoff, Colin Renfrew, Kalevi Wiik, Gray& Atkinson 


(https://vieilleeurope.wordpress.com/20 1 1/05/27/restart-of-europe-after-last-ice-age/) sau ca Charles 


Bryant-Abraham  (http://www.angelfire.com/country/veneti/Bryant_AbrahamDirections.html) ŞI 
Harald Haarmann, care au pus în evidenţă faptul că vatra originară a indo-europenilor se află la 


Dunărea de Jos. Pentru promovarea acestei realități în conștiința universală ziarul de mare tiraj New 
York Times din | Decembrie 2009 a publicat un amplu articol de specialitate referitor la arheologia 


zonei (http:/Avww.nytimes.com/2009/12/01/science/0 larch.html?pagewanted=all&_r=0), iar pe You 


Tube circulă imagini tipice cu acest subiect (https://www.youtube.com/watch?v=FON9ZOW Iw0l). 


În lumina acestor rezultate axele Istru-Nistru susțin Vatra Tradiţiei Primordiale, iar vlahii reprezintă 
națiunea matcă a indo-europenilor, de unde și toate obligaţiile ce ne revin în cadrul actualului efort 
noologic de armonizare a energiilor europene. (J. Tourniac, Melchisedec sau Tradiţia Primordială ). 

Or, în spiritul acestor obligații de largă anvergură cercetarea românească este chemată să-și 
formuleze tranşant punctele de vedere pe baza unor cercetări sistematice proprii ținând cont de faptul 
că, încă din anul 2001, slavizarea estimată pentru secolele VI-VII a fost infirmată pe temeiuri 
arheologice de Florin Curta, profesor universitar în California, iar teoria generală a romanizărilor se 
cere a fi şi ea revizuită, aşa cum a dovedit, începând cu anul 1996, italianul Mario Alinei, fost 
profesor emerit la Universitatea din Utrecht, specialist în geolingvistică, care a realizat pentru 
UNESCO Atlas Linguarum Europae. Din nefericire, cărţile sale nu se găsesc în bibliotecile din 
România, deși poziţia, ce ni se recunoaște, ne impune să formăm indo-europenişti de marcă. 

Pe plan general, unitatea în diversitate clamată pentru edificiul Europei Unite ridică probleme 
complexe, care nu mai pot fi rezolvate decât prin complexa lor abordarea transdisciplinară, inclusiv, 
prin competenta participare a culturii române, centrul de referință al culturii universale (A se vedea 
Martin Maiden, Alf Lombard etc. etc). Ca urmare vă rog să dispuneţi toate cele necesare pentru a 
ridica activitatea din Academie şi din Universitate la nivelul cerinţelor actuale, ştiut fiind faptul că 
sub aspect cauzal nivelul de cultură este riguros determinant pentru performanţele ca şi pentru non- 
performanţele politice, economice, etice şi morale ale unei societăți. Altfel spus, din perspectivă 
cultural-ştiințifică, responsabilitatea savanților din Academie şi din Universitate este determinantă 
pentru societate. 

În cadrul acestor obligaţii ale intelectualității române ca elită, un plus de efort revine 
reprezentaților teologiei ortodoxe chemaţi să abordeze Mişcarea Ecumenică în respectul poruncii 
biblice aferente, dar şi să recupereze semnificaţia originară a celui mai vechi și important simbol 
sacru cu răspândire universală. Acest simbol ornează cârja episcopală şi nu mai poate fi confundat cu 
şarpele cel blestemat pe vecie pentru şiretenia inteligenţei lui (Fc. 3,1-14). Din cauza unor 
sentimente de infailibilitate sau, din contra, de teamă analiza propriilor scăpări este evitată, fapt ce 
întreține o gravă derută la nivel continental, dar marele sinod pan-ortodox, care urmează, dispune de 
capacitatea decizională pentru a repara fără dificultăţi erorile moştenite de mai multe secole. 

Conștient de resursele culturii române, ca şi de marile ei datorii față de cultura universală, vă rog 
să primiţi dorința mea de a participa la inițierea şi derularea dezbaterilor ce se impun având în vedere 
descoperirile făcute, dar şi experiența dobândită în comunicarea directă cu toate forurile la care m- 
am referit mai sus. După un asemenea periplu de peste zece ani, a trebuit să recunosc că s-a 
progresat mult prea puţin pentru a nu înţelege, totuşi, că abordarea transdisciplinară rămâne unicul 
mod de a înfăptui saltul ce ne este impus de dinamica actuală a provocărilor. 

Pentru succesul acestui mod actualizat de abordare a cercetărilor din domeniile teologiei și a 
lingvisticii, definită şi ca nucleu al științelor culturii, mai cred în salutara contribuţie pe care o poate 
avea filosofia, inclusiv, prin rigoarea logică specifică acestui domeniu al științei ştiinţelor. 

Cu deosebit respect 
Cercetător George Liviu Teleoacă 
Bucureşti, 23 februarie 2015 

